CELEX: 32022R0671
Language: da
Date: 2022-02-04 00:00:00
Title: Kommissionens delegerede forordning (EU) 2022/671 af 4. februar 2022 om supplerende regler til Europa-Parlamentets og Rådets forordning (EU) 2017/625 for så vidt angår særlige regler om offentlig kontrol, som kompetente myndigheder gennemfører af dyr, animalske produkter og avlsmateriale, opfølgende foranstaltninger truffet af de kompetente myndigheder i tilfælde af manglende overholdelse af identifikations- og registreringsreglerne for kvæg, får og geder eller manglende overholdelse under transit gennem Unionen af visse typer kvæg, og om ophævelse af Kommissionens forordning (EF) nr. 494/98 (EØS-relevant tekst)

25.4.2022   
               
               
                  DA
               
               
                  Den Europæiske Unions Tidende
               
               
                  L 122/17
               
            
         KOMMISSIONENS DELEGEREDE FORORDNING (EU) 2022/671
         af 4. februar 2022
         om supplerende regler til Europa-Parlamentets og Rådets forordning (EU) 2017/625 for så vidt angår særlige regler om offentlig kontrol, som kompetente myndigheder gennemfører af dyr, animalske produkter og avlsmateriale, opfølgende foranstaltninger truffet af de kompetente myndigheder i tilfælde af manglende overholdelse af identifikations- og registreringsreglerne for kvæg, får og geder eller manglende overholdelse under transit gennem Unionen af visse typer kvæg, og om ophævelse af Kommissionens forordning (EF) nr. 494/98
         (EØS-relevant tekst)
         EUROPA-KOMMISSIONEN HAR —
         som henviser til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 20, stk. 2, litra a) og c), og
         ud fra følgende betragtninger:
         
                     (1)
                  
                  
                     Ved forordning (EU) 2017/625 er der fastsat generelle regler for offentlig kontrol, der gennemføres af de kompetente myndigheder, for at verificere, at reglerne overholdes på en række områder, herunder dyresundhedsmæssige krav. Nævnte forordning fastsætter også metoder og teknikker til offentlig kontrol, hvilket omfatter inspektion af lokaliteter, dyr og varer, der er under operatørers kontrol. Ved forordning (EU) 2017/625 er der desuden fastsat mulige foranstaltninger, som kan træffes af de kompetente myndigheder i tilfælde af konstateret manglende overholdelse af bl.a. dyresundhedskrav, som omhandlet i artikel 1, stk. 2, litra d), i nævnte forordning.
                  
               
                     (2)
                  
                  
                     Ved Europa-Parlamentets og Rådets forordning (EU) 2016/429 (2) blev 39 retsakter på området for dyresundhed ophævet og erstattet med virkning fra den 21. april 2021. Nogle af kravene i de retsakter, der blev ophævet ved eller i henhold til forordning (EU) 2016/429 vedrører imidlertid visse særlige dyresundhedsrelaterede forhold i forbindelse med offentlig kontrol og opfølgende foranstaltninger, der skal træffes i tilfælde af konstateret manglende overholdelse som fastsat i artikel 138 i forordning (EU) 2017/625. Sådanne særlige regler om offentlig kontrol og opfølgende foranstaltninger, der skal træffes af de kompetente myndigheder i tilfælde af konstateret manglende overholdelse, bør derfor fastsættes ved nærværende forordning
                  
               
                     (3)
                  
                  
                     Særlige forhold i forbindelse med offentlig kontrol og opfølgende foranstaltninger i tilfælde af manglende overholdelse vedrørende dyresundhed er indbyrdes forbundne. De finder anvendelse på efterfølgende faser af en given situation og meget ofte for de samme typer operatører og virksomheder. Hvis der er behov for specifikke opfølgende foranstaltninger bør de fastsættes sammen med kravene til særlige forhold i forbindelse med offentlig kontrol af dyresundhed. Dette sikrer et samlet sæt af foranstaltninger, der gør det lettere at gennemføre og bidrage til den overordnede forenkling af de retlige rammer på dette område.
                  
               
                     (4)
                  
                  
                     Gennemførelse af offentlig kontrol og opfølgende foranstaltninger i virksomheder, der er godkendt i overensstemmelse med Kommissionens delegerede forordning (EU) 2019/2035 (3), (EU) 2020/686 (4), (EU) 2020/688 (5) eller (EU) 2020/990 (6), kræver særlige kvalifikationer og kompetencer på veterinærområdet. Offentlig kontrol på sådanne godkendte virksomheder omfatter vurdering og verifikation af en lang række specifikke data og oplysninger vedrørende de dyr, der holdes på disse virksomheder. Nogle af disse data og oplysninger er resultaterne af observationer af dyr, mens andre indsamles og registreres af operatører, dyresundhedsfagpersoner, dyrlæger eller fagfolk med ekspertise i akvatiske dyrs sundhed. Sådanne data og oplysninger kan bl.a. vedrøre dyrs fysiologiske eller patologiske tilstand, epidemiologiske faktorer, resultaterne af fysiske, kliniske eller post mortem-undersøgelser og laboratorieundersøgelser, samt data og oplysninger indsamlet i forbindelse med biosikringsforanstaltninger i virksomheder og hensigtsmæssig anvendelse og vedligeholdelse af udstyr og faciliteter.
                  
               
                     (5)
                  
                  
                     Hvad angår avlsmaterialevirksomheder kræver denne sektors kompleksitet og tekniske karakter desuden, at den kompetente myndighed med ansvar for offentlig kontrol råder over specialviden med henblik på at sikre en effektiv og virkningsfuld udførelse af sine opgaver.
                  
               
                     (6)
                  
                  
                     Det er derfor embedsdyrlæger, der bør gennemføre offentlig kontrol på godkendte virksomheder, der holder dyr eller håndterer avlsmateriale, i overensstemmelse med forordning (EU) 2016/429. Der bør fastsættes regler om gennemførelse af offentlig kontrol på disse virksomheder i nærværende forordning.
                  
               
                     (7)
                  
                  
                     Derudover findes der i nogle medlemsstater — af historiske årsager eller på grund af mangel på dyrlæger, der beskæftiger sig med sygdomme hos akvatiske dyr — specialiserede fagpersoner med ekspertise i akvatiske dyrs sundhed. Disse fagpersoner er traditionelt ikke dyrlæger, men de beskæftiger sig med veterinærmedicin for akvatiske dyr. Denne forordning bør derfor respektere de pågældende medlemsstaters beslutning om at anerkende dette erhverv. I disse tilfælde bør officielle fagfolk med ekspertise i akvatiske dyrs sundhed kunne udføre aktiviteter, der er tildelt embedsdyrlæger, i forbindelse med gennemførelse af offentlig kontrol i godkendte akvakulturvirksomheder. I overensstemmelse med artikel 12, stk. 2, i forordning (EU) 2016/429 kan disse fagfolk med ekspertise i akvatiske dyrs sundhed udføre aktiviteter, der er tildelt dyrlæger på dyresundhedsområdet, forudsat at de har tilladelse hertil af den pågældende medlemsstat i henhold til national lovgivning. Dette princip bør også gælde i nærværende forordning.
                  
               
                     (8)
                  
                  
                     Blandt de virksomheder, der er godkendt i henhold til forordning (EU) 2016/429, er afgrænsede virksomheder særlige, da disse virksomheder ofte holder en bred vifte af dyrearter på permanent basis og udveksler dem med andre afgrænsede virksomheder. Krav til godkendelse og sikker drift af afgrænsede virksomheder for så vidt angår karantæne, isolation og andre biosikringsforanstaltninger, sygdomsovervågning og -bekæmpelsesforanstaltninger, der ligger inden for virksomhedens dyrlægers ansvarsområde, spiller en vigtig rolle med henblik på at sikre, at udvekslinger af dyr ikke udgør en risiko for spredning af listeopførte eller nye dyresygdomme mellem eller inden for medlemsstaterne. Derfor bør den offentlige kontrol, der bør finde sted på afgrænsede virksomheder, specificeres.
                  
               
                     (9)
                  
                  
                     Hvad angår offentlig kontrol for at verificere overholdelse af identifikations- og registreringsregler for kvæg, får og geder bør der fastsættes særlige kriterier for at bistå de kompetente myndigheder med risikoanalysen i forbindelse med udvælgelsen af dyr og virksomheder, der skal inspiceres. Hvis denne offentlige kontrol gennemføres på en repræsentativ stikprøve af dyr, og der ved en sådan offentlig kontrol konstateres manglende overholdelse af identifikations- og registreringskrav, bør de kompetente myndigheder inspicere alle dyr på den pågældende virksomhed som en opfølgende foranstaltning.
                  
               
                     (10)
                  
                  
                     EU-reglerne tillader transit gennem Unionen af avls- og brugskvæg, der ellers ikke opfylder de dyresundhedsmæssige krav til indførsel til Unionen, i henhold til særlige undtagelser og betingelser, der er fastsat i Kommissionens delegerede forordning (EU) 2019/2124 (7) og (EU) 2020/692 (8). En sådan transit må ikke udgøre en risiko for dyre- og folkesundheden i Unionen. I tilfælde af manglende overholdelse, uregelmæssigheder eller nødsituationer under transit bør den kompetente myndighed derfor kræve, at disse dyr slagtes eller aflives, eftersom dette er den mest hensigtsmæssige foranstaltning til beskyttelse af dyrs og menneskers sundhed og dyrevelfærden. I disse tilfælde kan den kompetente myndighed også kræve sikker bortskaffelse af de deraf resulterende animalske biprodukter i overensstemmelse med Europa-Parlamentets og Rådets forordning (EF) nr. 1069/2009 (9).
                  
               
                     (11)
                  
                  
                     Ved Kommissionens forordning (EF) nr. 494/98 (10) er der fastsat administrative sanktioner, der skal anvendes, hvis der konstateres manglende overholdelse af betingelserne eller kravene vedrørende identifikation og registrering af kvæg. Delegeret forordning (EU) 2019/2035 ophævede ikke udtrykkeligt nævnte forordning. Desuden er de administrative sanktioner, der er fastsat i forordning (EF) nr. 494/98, blevet overflødige i lyset af de foranstaltninger, der er fastsat i artikel 138, stk. 2, i forordning (EU) 2017/625. Af retssikkerheds- og konsekvenshensyn bør forordning (EF) nr. 494/98 ophæves ved nærværende forordning.
                  
               
                     (12)
                  
                  
                     Reglerne i nærværende forordning bør finde anvendelse på Det Forenede Kongerige for så vidt angår Nordirland i overensstemmelse med artikel 5, stk. 4, i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab sammenholdt med nævnte protokols bilag 2, —
                  
               VEDTAGET DENNE FORORDNING:
         
            Artikel 1
            Genstand og anvendelsesområde
            
               1.   Nærværende forordning supplerer forordning (EU) 2017/625 for så vidt angår særlige regler for medlemsstaternes (11) kompetente myndigheders offentlige kontrol vedrørende dyr, animalske produkter og avlsmateriale for at verificere overholdelsen af dyresundhedskrav som omhandlet i artikel 1, stk. 2, litra d), i nævnte forordning og, hvis det er relevant, for så vidt angår visse foranstaltninger truffet af de kompetente myndigheder efter offentlig kontrol:
               
                           a)
                        
                        
                           i visse virksomheder, hvor der holdes dyr
                        
                     
                           b)
                        
                        
                           i visse virksomheder, der indsamler, fremstiller, forarbejder eller opbevarer avlsmateriale.
                        
                     
            
               2.   Nærværende forordning supplerer forordning (EU) 2017/625 for så vidt angår en specifik foranstaltning truffet af medlemsstaternes kompetente myndigheder efter offentlig kontrol i forbindelse med visse typer kvæg i transit.
            
         
         
            Artikel 2
            Definitioner
            I denne forordning finder følgende definitioner, der er fastsat i forordning (EU) 2016/429, i delegeret forordning (EU) 2019/2035, delegeret forordning (EU) 2020/686, delegeret forordning (EU) 2020/688, delegeret forordning (EU) 2020/692 og delegeret forordning (EU) 2020/990, anvendelse:
            
                        a)
                     
                     
                        »virksomhed«: som defineret i artikel 4, nr. 27), i forordning (EU) 2016/429
                     
                  
                        b)
                     
                     
                        »rugeri«: som defineret i artikel 4, nr. 47), i forordning (EU) 2016/429
                     
                  
                        c)
                     
                     
                        »sammenbringning«: som defineret i artikel 4, nr. 49), i forordning (EU) 2016/429
                     
                  
                        d)
                     
                     
                        »samlested for hunde, katte og fritter«: som defineret i artikel 2, nr. 7), i delegeret forordning (EU) 2019/2035
                     
                  
                        e)
                     
                     
                        »dyreinternat«: som defineret i artikel 2, nr. 8), i delegeret forordning (EU) 2019/2035
                     
                  
                        f)
                     
                     
                        »kontrolsteder«: som defineret i artikel 2, nr. 9), i delegeret forordning (EU) 2019/2035
                     
                  
                        g)
                     
                     
                        »miljømæssigt isoleret produktionsvirksomhed«: som defineret i artikel 2, nr. 10), i delegeret forordning (EU) 2019/2035
                     
                  
                        h)
                     
                     
                        »godkendt karantænestation«: som defineret i artikel 3, nr. 9), i delegeret forordning (EU) 2020/688
                     
                  
                        i)
                     
                     
                        »afgrænset virksomhed«: som defineret i artikel 4, nr. 48), i forordning (EU) 2016/429
                     
                  
                        j)
                     
                     
                        »godkendt avlsmaterialevirksomhed«: som defineret i artikel 2, nr. 2), i forordning (EU) 2020/686
                     
                  
                        k)
                     
                     
                        »godkendt akvakulturvirksomhed«: som defineret i artikel 2, nr. 10), i delegeret forordning (EU) 2020/990
                     
                  
                        l)
                     
                     
                        »godkendt gruppe af akvakulturvirksomheder«: som defineret i artikel 2, nr. 11), i delegeret forordning (EU) 2020/990
                     
                  
                        m)
                     
                     
                        »virksomhedsdyrlæge«: som defineret i artikel 2, nr. 14), i delegeret forordning (EU) 2019/2035
                     
                  
                        n)
                     
                     
                        »kvæg«: som defineret i artikel 2, nr. 5), i delegeret forordning (EU) 2020/692.
                     
                  
         
            Artikel 3
            Offentlig kontrol i visse godkendte virksomheder
            
               1.   Embedsdyrlæger eller, i tilfælde af godkendte akvakulturvirksomheder og godkendte grupper af akvakulturvirksomheder, embedsdyrlæger eller officielle fagfolk med ekspertise i akvatiske dyrs sundhed skal gennemføre offentlig kontrol for at verificere overholdelsen af dyresundhedskrav som omhandlet i artikel 1, stk. 2, litra d), i forordning (EU) 2017/625 og fastsat i og i henhold til forordning (EU) 2016/429, i følgende typer virksomheder, der er blevet godkendt af den kompetente myndighed:
               
                           a)
                        
                        
                           rugerier og virksomheder, hvor der holdes fjerkræ
                        
                     
                           b)
                        
                        
                           virksomheder, der beskæftiger sig med sammenbringning af hovdyr og fjerkræ
                        
                     
                           c)
                        
                        
                           samlesteder for hunde, katte og fritter
                        
                     
                           d)
                        
                        
                           dyreinternater for hunde, katte og fritter
                        
                     
                           e)
                        
                        
                           kontrolsteder
                        
                     
                           f)
                        
                        
                           miljømæssigt isolerede produktionsvirksomheder med humlebier
                        
                     
                           g)
                        
                        
                           godkendte karantænevirksomheder
                        
                     
                           h)
                        
                        
                           afgrænsede virksomheder
                        
                     
                           i)
                        
                        
                           godkendte avlsmaterialevirksomheder
                        
                     
                           j)
                        
                        
                           godkendte akvakulturvirksomheder
                        
                     
                           k)
                        
                        
                           godkendte grupper af akvakulturvirksomheder.
                        
                     Ved den offentlige kontrol omhandlet i første afsnit skal det navnlig verificeres, at operatørerne med ansvar for de godkendte virksomheder fortsat opfylder godkendelseskravene for disse virksomheder.
            
            
               2.   Den offentlige kontrol omhandlet i nærværende artikels stk. 1 skal omfatte inspektioner som omhandlet i artikel 14, litra b), i forordning (EU) 2017/625, som skal gennemføres i overensstemmelse med mindstehyppighederne, hvis sådanne hyppigheder er fastsat i Kommissionens gennemførelsesforordning (EU) 2022/160 (12).
            
            
               3.   Inspektionerne omhandlet i stk. 2 kan kombineres med:
               
                           a)
                        
                        
                           offentlig kontrol som omhandlet i artikel 9, stk. 3), i forordning (EU) 2017/625
                        
                     
                           b)
                        
                        
                           anden offentlig kontrol for at verificere overholdelse af kravene omhandlet i artikel 1, stk. 2), i forordning (EU) 2017/625 eller
                        
                     
                           c)
                        
                        
                           anden offentlig kontrol, inspektion eller andre besøg som omhandlet i EU-reglerne.
                        
                     
         
         
            Artikel 4
            Særlige regler om offentlig kontrol i afgrænsede virksomheder, hvor der holdes landdyr
            Ved gennemførelsen af offentlig kontrol på afgrænsede virksomheder, hvor der holdes landdyr, skal embedsdyrlægen navnlig:
            
                        a)
                     
                     
                        ved undersøgelse af flytningsregistrene verificere, at de dyr, der føres ind på den pågældende afgrænsede virksomhed udelukkende kommer fra en anden afgrænset virksomhed eller anbringes i karantæne i overensstemmelse med del 9, punkt 1, i bilag I til delegeret forordning (EU) 2019/2035
                     
                  
                        b)
                     
                     
                        verificere, at resultaterne af de kliniske undersøgelser, laboratorieundersøgelserne og post mortem-undersøgelserne, der er foretaget af den afgrænsede virksomheds dyrlæge, udelukker enhver mistanke om listeopførte eller nye sygdomme
                     
                  
                        c)
                     
                     
                        verificere, at operatøren med ansvar for den afgrænsede virksomhed i tilfælde af mistanke om forekomst af listeopførte eller nye sygdomme underretter den kompetente myndighed om mistanken og mindsker de potentielle risici for spredning af sådanne sygdomme både inden for og uden for den afgrænsede virksomhed, og
                     
                  
                        d)
                     
                     
                        gennemføre en audit af den afgrænsede virksomheds dyrlæges aktiviteter samt af gennemførelsen og resultaterne af sygdomsovervågningsplanen som omhandlet i del 9, punkt 2, litra a), i bilag I til delegeret forordning (EU) 2019/2035 og navnlig verificere, at sygdomsovervågningsplanen er blevet gennemgået og ajourført mindst en gang om året i overensstemmelse med disse krav.
                     
                  
         
            Artikel 5
            Særlige regler om offentlig kontrol for at verificere overholdelse af identifikations- og registreringskrav til kvæg, får og geder og om opfølgende foranstaltninger i tilfælde af manglende overholdelse heraf
            
               1.   Offentlig kontrol for at verificere overholdelsen af identifikations- og registreringskrav til kvæg, får og geder skal omfatte inspektioner som omhandlet i artikel 14, litra b), i forordning (EU) 2017/625 af kvæg, får og geder i virksomheder, hvor disse dyr holdes, der som minimum gennemføres i overensstemmelse med den mindstehyppighed, der er fastsat i artikel 6 i gennemførelsesforordning (EU) 2022/160.
            
            
               2.   Inspektionerne omhandlet i stk. 1 kan kombineres med:
               
                           a)
                        
                        
                           offentlig kontrol som omhandlet i artikel 9, stk. 3), i forordning (EU) 2017/625
                        
                     
                           b)
                        
                        
                           anden offentlig kontrol for at verificere overholdelse af kravene omhandlet i artikel 1, stk. 2), i forordning (EU) 2017/625 eller
                        
                     
                           c)
                        
                        
                           anden offentlig kontrol, inspektion eller andre besøg som omhandlet i EU-reglerne.
                        
                     
            
               3.   I forbindelse med udvælgelsen af, hvilke virksomheder der skal inspiceres, skal den kompetente myndighed tage hensyn til følgende kriterier i sin risikoanalyse ud over dem, der er fastsat i artikel 9, stk. 1, i forordning (EU) 2017/625:
               
                           a)
                        
                        
                           antallet af dyr på en virksomhed
                        
                     
                           b)
                        
                        
                           dyrearten, der befinder sig på og er identificeret på en virksomhed
                        
                     
                           c)
                        
                        
                           væsentlige ændringer i forhold til antallet eller arten af dyr i virksomheden i de seneste fem år og
                        
                     
                           d)
                        
                        
                           ethvert andet relevant kriterium defineret af en medlemsstat.
                        
                     
            
               4.   Hvis der gennemføres en inspektion som omhandlet i stk. 1, skal den kompetente myndighed inspicere alt kvæg og alle får og geder på den pågældende virksomhed.
            
            
               5.   Uanset stk. 4 kan den kompetente myndighed, hvis antallet af dyr på den virksomhed, der skal inspiceres, overstiger 20, beslutte at inspicere en repræsentativ stikprøve af disse dyr, hvis antallet af inspicerede dyr er tilstrækkeligt til at påvise 5 % af tilfældene af manglende overholdelse ved et konfidensniveau på 95 %.
            
            
               6.   Hvis der gennemføres en inspektion som omhandlet i stk. 1 på en repræsentativ stikprøve af dyr på en virksomhed i overensstemmelse med stk. 5, og denne inspektion bekræfter manglende overholdelse af identifikations- og registreringskravene, skal den kompetente myndighed inspicere alt andet kvæg og alle andre får og geder på virksomheden.
            
            
               7.   Uanset stk. 6 kan den kompetente myndighed beslutte at inspicere en repræsentativ stikprøve af dyr på den pågældende virksomhed for at sikre, at antallet af inspicerede dyr er tilstrækkeligt til at vurdere manglende overholdelse over 5 % med en præcision på +/– 2 % ved et konfidensniveau på 95 %.
            
         
         
            Artikel 6
            Opfølgende foranstaltninger i tilfælde af manglende overholdelse under transit gennem Unionen af visse typer kvæg
            Hvis sendinger af kvæg, der opfylder specifikke dyresundhedsbetingelser for indførsel til Unionen, er i transit gennem Unionen i henhold til artikel 176, stk. 1, litra b), i delegeret forordning (EU) 2020/692 sammenholdt med artikel 34, stk. 1, litra a), i delegeret forordning (EU) 2019/2124, skal den kompetente myndighed påbyde slagtning eller aflivning af dyrene og bortskaffelse heraf som kategori 2-materiale, jf. artikel 9, litra f), nr. i), i forordning (EF) nr. 1069/2009, i tilfælde af manglende overholdelse under flytningen mellem grænsekontrolstedet for indførsel til Unionen og det grænsekontrolsted, hvor sendingerne forlader Unionens område.
         
         
            Artikel 7
            Ophævelse
            Forordning (EF) nr. 494/98 ophæves.
         
         
            Artikel 8
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. februar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 95 af 7.4.2017, s. 1.
         
            (2)  Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (EUT L 84 af 31.3.2016, s. 1).
         
            (3)  Kommissionens delegerede forordning (EU) 2019/2035 af 28. juni 2019 om supplerende regler til Europa-Parlamentets og Rådets forordning (EU) 2016/429 for så vidt angår regler for virksomheder, der holder landdyr, og rugerier samt sporbarhed for visse opdrættede landdyr og rugeæg (EUT L 314 af 5.12.2019, s. 115).
         
            (4)  Kommissionens delegerede forordning (EU) 2020/686 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår godkendelse af avlsmaterialevirksomheder og krav til sporbarhed og dyresundhed i forbindelse med flytning inden for Unionen af avlsmateriale af visse opdrættede landdyr (EUT L 174 af 3.6.2020, s. 1).
         
            (5)  Kommissionens delegerede forordning (EU) 2020/688 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg (EUT L 174 af 3.6.2020, s. 140).
         
            (6)  Kommissionens delegerede forordning (EU) 2020/990 af 28. april 2020 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav, herunder certificeringskrav, vedrørende flytning inden for Unionen af akvatiske dyr og animalske produkter af akvatiske dyr (EUT L 221 af 10.7.2020, s. 42).
         
            (7)  Kommissionens delegerede forordning (EU) 2019/2124 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for offentlig kontrol af sendinger af dyr og varer ved transit, omladning og videre transport gennem Unionen og om ændring af Kommissionens forordning (EF) nr. 798/2008, (EF) nr. 1251/2008, (EF) nr. 119/2009, (EU) nr. 206/2010, (EU) nr. 605/2010, (EU) nr. 142/2011, (EU) nr. 28/2012, Kommissionens gennemførelsesforordning (EU) 2016/759 og Kommissionens beslutning 2007/777/EF (EUT L 321 af 12.12.2019, s. 73).
         
            (8)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
         
            (9)  Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (EUT L 300 af 14.11.2009, s. 1).
         
            (10)  Kommissionens forordning (EF) nr. 494/98 af 27. februar 1998 om gennemførelsesbestemmelser til Rådets forordning (EF) nr. 820/97 for så vidt angår anvendelsen af administrative minimumssanktioner i forbindelse med ordningen for identifikation og registrering af kvæg (EFT L 60, 28.2.1998, s. 78).
         
            (11)  I overensstemmelse med aftalen om Det Forenede Kongerige Storbritanniens og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til nævnte protokol, omfatter henvisninger til medlemsstater i denne forordning Det Forenede Kongerige for så vidt angår Nordirland.
         
            (12)  Kommissionens gennemførelsesforordning (EU) 2022/160 af 4. februar 2022 om fastsættelse af ensartede mindstehyppigheder af visse offentlige kontroller for at verificere overholdelsen af Unionens dyresundhedskrav i overensstemmelse med Europa-Parlamentets og Rådets forordning (EU) 2017/625 og om ophævelse af forordning (EF) nr. 1082/2003 og (EF) nr. 1505/2006 (EUT L 26 af 7.2.2022, s. 11).